钦定古今图书集成/明伦汇编/闺媛典/第069卷 > 何九畏妻苗氏
## 钦定古今图书集成/明伦汇编/闺媛典/第069卷 > 何九畏妻苗氏

按《河曲县志》：苗氏，何九畏妻。父洋贫甚，氏未笄即归
畏并耕作，薪爨甚欢。性静默，不喜言笑。万历辛巳，九
畏病弗起，与氏诀曰：“汝贫无倚，何能相守？但迟数月
而嫁，我死无恨。”氏誓曰：“有不讳，当并入棺。”随以枕空
其半。及夫殁，哭尽哀，检夫平日遗发衣履及己发丝
之类，尽入枕。其父觉，引诸戚劝慰，又令氏弟护之。越
二日，乘间火前枕物，缢死尸旁，年十有八。